Boliger til flygtninge - [adresse] - Dispositionsplan 
Sagsfremstilling 
164.                Boliger til flygtninge - [adresse] - Dispositionsplan - Åbent 
  
  
SAGENS INDHOLD 
I denne sag skal Byrådet tage stilling til en dispositionsplan for indretningen af et boligområde ved [adresse] nord 
for [adresse] i Hadsten. Boligerne skal i første omgang stilles til rådighed for flygtninge.  
  
Dispositionsplanen skal danne grundlag dels for etablering af boligbebyggelsen og dels for et 
byggemodningsprojekt, herunder etablering af veje og øvrige friarealer. Dispositionsplanen er udarbejdet, så den 
overordnede struktur for området kan danne grundlag for et boligområde ved senere udarbejdelse af en lokalplan. 
  
VURDERING 
[adresse] har til opgave at finde passende boliger til de flygtninge, der visiteres til kommunen af 
Udlændingestyrelsen. I 2015 og 2016 er der tildelt kommunen en kvote på henholdsvis 162 og 152 flygtninge. Dertil 
kommer et ukendt antal flygtninge, som kommer til [adresse] via familiesammenføring. 
  
Da antallet af flygtninge og udbuddet af allerede tilgængelige boliger ændres konstant, er der behov for en løsning, 
der gør det muligt at anskaffe og afhænde boliger hurtigt afhængigt af det vekslende behov.  
  
Favrskov Kommune har indtil nu først og fremmest anvendt boliger i egen bygningsportefølje. Derefter suppleres så 
vidt muligt med almene boliger og private lejemål, hvilket har kunnet dække behovet indtil nu. Med den aktuelle 
tilgang af flygtninge vurderes de hidtil anvendte løsninger imidlertid ikke længere at kunne dække behovet alene.  
  
Som en omkostningseffektiv og fleksibel boligløsning foreslås det, at der etableres et antal boliger i færdigbyggede 
pavilloner. Pavillonerne indrettes med et antal kollegieboliger (enkeltværelser med fælles toilet, bad og køkken) og et
antal familieboliger (to værelser med eget toilet, bad og køkken).  
  
Der forventes fremlagt en bevillingssag i januar 2016 om etablering af boligerne. 
  
Boligerne foreslås opført ved [adresse] i Hadsten, umiddelbart øst for det nye bolig- og aktivitetscenterprojekt på 
[adresse]. Vejledende dispositionsplan og 3D-skitse er vedlagt som bilag.  
  
 
Byråd 
24. november 2015 
Sagsnr. 710-2015-
50910 
Dok.nr. 710-2015-
324195 
Sagsbehandler 
DPHWSO 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Planloven 
For at tilgodese behovet for den aktuelle flygtningetilstrømning er der i Planloven indføjet bestemmelser, som 
muliggør planlægning af midlertidige opholdssteder til flygtninge med dispensation/tilladelse fra lokalplan og 
kommuneplan. Der kan derved meddeles tilladelse efter Planlovens § 5u, stk. 3 til opførelse af midlertidige 
opholdssteder til flygtninge inden for kommuneplanrammer, som kan overføres til byzone. Tilladelsen kan være 
gældende i op til fem år. Hvis boligerne og/eller området ønskes anvendt til beboelse i en længere periode, skal 
dette muliggøres gennem vedtagelse af en lokalplan med tilhørende kommuneplantillæg, som udlægger området til 
boligformål. 
  
Det vurderes, at området ved [adresse] nord for [adresse] vil være egnet til etablering af boliger for flygtninge. 
Da området ligger inden for kommuneplanramme 1.OF.2 til offentlige formål, skal der gives en tilladelse efter 
Planloven til opførelse af flygtningeboliger. 
  
Området dækker et areal på ca. 6.000 m2. Der er udarbejdet en dispositionsplan, som fastlægger den overordnede 
struktur for området. Planen er udarbejdet så den senere kan danne grundlag for udarbejdelse af en lokalplan for 
området til boligformål. Vejadgangen til området etableres ved udbygningen af en eksisterende brandvej vest for 
området. Byggefelterne udlægges, så boligerne orienterer sig omkring et fælles gårdmiljø. I gården gives der 
mulighed for etablering af parkeringspladser og udendørs opholdsarealer. Der er gennem området udlagt en 
stiforbindelse, som binder naturen omkring [adresse] mod nord sammen med [adresse] mod syd. 
  
ØKONOMI 
Dispositionsplanens område er kommunalt ejet. Der er ikke nogen direkte økonomiske konsekvenser forbundet 
med at godkende dispositionsplanen og efterfølgende give tilladelse til opførelse af flygtningeboliger. 
  
INDDRAGELSE 
Borgerinddragelse og kommunikation om planer for midlertidige opholdssteder for flygtninge sker efter reglerne i 
Planlovens § 20. Det er et selvstændigt mål med Planloven, at offentligheden i videst muligt omfang inddrages i 
planlægningsarbejdet. 
  
Når Byrådet har godkendt dispositionsplanen, gives der tilladelse til etablering af midlertidige opholdssteder for 
flygtninge. Tilladelsen sendes i høring i 14 dage ved ejere, brugere, naboer og andre, som kommunen vurderer, har 
interesse i sagen. Forvaltningen foreslår, at der i forbindelse hermed afholdes et offentligt informationsmøde om 
projektet. Informationsmødet forventes afholdt medio december 2015. 
  
INDSTILLING 
Direktøren for Teknik og Kultur indstiller til Byrådet:  
  
1. At dispositionsplanen godkendes som grundlag for etablering af flygtningeboliger ved [adresse] nord for 
[adresse] og for udarbejdelse af et byggemodningsprojekt for området. 
  
BESLUTNING 
  
Teknik- og Miljøudvalget, 9. november 2015: 
Fraværende: Ingen 
  
Indstilles godkendt med den præcisering, at kommende midlertidige kommunale boligenheder til formålet skal 
placeres andre steder end i Hadsten med henblik på en jævn fordeling i kommunen. 
  
Albert Nørgaard og Asger Holst kunne ikke tiltræde indstillingen. 
  
Økonomiudvalget, 16. november 2015: 
Fraværende: Jonas Schultz 
  
Indstillingen fra Teknik- og Miljøudvalget indstilles godkendt. 
  
Bilag 
  
  
  
  
Byråd, 24. november 2015: 
Fraværende: Ingen 
  
Godkendt. 
Vejledende isometri 
710-2015-296861 
Vejledende dispositionsplan 
710-2015-296860 
